Die Kungsbacka Klaviertrio is 'n Sweedse klassieke kamermusiek-groep. Die Kungsbacka Klaviertrio was in 1997 gestig, en is vernoem na die Sweedse dorp waar dit die eerste keer uitgevoer het; en waar dit ook 'n jaarlikse fees tot stand gebring het. Die trio bestaan uit Jesper Svedberg, (tjello), Simon Crawford-Phillips, (klavier), en Malin Broman, (viool). Die trio het reeds tydens 'n aantal feeste in Europa, Noord-Amerika en Australië gespeel. Die trio het in 1999 eerste prys tydens die Melbourne Internasionale Kamermusiek-kompetisie gewen. Die Koninklike Sweedse Akademie van Musiek het ook die akademie se interpreteerders-prys aan die trio toegeken. Die Kungsbacka Klaviertrio het reeds verskeie plate vir die Naxos en Bis plate-etikette opgeneem, insluitende werke deur Schubert, Haydn, Mozart en Rehnqvist. Die trio het ook reeds verskeie werke van 'n aantal kontemporêre komponiste aangevra, insluitende Karin Rehnqvist, Mark-Anthony Turnage, en andere.Die lede van die Kungsbacka Klaviertrio gee onderwys by die Gotenburgse Universiteit se Skool van Musiek. (Duits: Högskolan för scen och musik) waar hulle regdeur die jaar lesings, meesterklasse en konserte aanbied.